lv en lv de lv lv lv sl lv en de lv lv fr lv lv lv lv sv lv lv lv lv lv lv lv en lv en lv en lt lv en lv lv lv lv en lv lv lv lv en lv lv lv en lv lv en lv en en lv lv lv lv lv lv lv lv lv lv lv lv lv lv lv lv lv lv lv lv lv lv lv hbs_lat lt lv lv lv lv lv lv eu lv en
13. grūtniecības nedēļa – grūtniecības kalendārs | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Tēva diena Viedā māja
Apsveicam – ir sācies otrais trimestris. Tagad tavs bērniņš aug strauji un līdz ar viņu mainās arī tavas ķermeņa aprises.
Hormonālo izmaiņu dēļ garastāvoklis aizvien var būt svārstīgs un var gadīties satraukties par visdažādākajiem sīkumiem.
Mazulītis aug ļoti strauji. Viņš ir 68-70 mm garš un sver apmēram 20 gramus. Bērniņš ir pilnībā izveidojies, viņam ir visi kauli, tie sāk cietēt. Mazulīša galviņa ir liela – tieši puse no ķermeņa (piedzimstot tā būs ceturtdaļa no ķermeņa). Viņa mēle un balss saites pilnveidojas, lai spētu pieteikt sevi dzimšanas dienā. Actiņas no sāniem pamazām novietojas pareizajās vietās. Sāk veidoties deguna epitēlijs, ar kuru vēlāk varēs sajust smaržas. Bērniņš trenējas elpot – vienu līdz četras reizes minūtē viņš darbina elpceļus. Un vēl – viņš sāk žāvāties.
Kā sievietēm vecumā pēc 40 nekļūt par apalītēm
Ikdienas rūpes posta attiecības. Vai vajag mīlēties, ja negribas?
Uzmanīgi: pastaiga pa Ķengaraga promenādi var beigties ar pamatīgu savainojumu
Tā kā garšas sajūtas jau ir attīstījušās, tad mazulis nogaršo augļūdeņus. Saldie ūdeņi viņam garšo, bet iesāļie un rūgtenie ne pārāk. Zinātnieki uzskata, ka mammas saldā augļūdens dēļ mums, pieaugušajiem, garšo saldumi. Vēl viens uzskats – šajā laikā sāk veidoties izpratne, kas ir garšīgs un kas – ne. Pierodot pie augļūdens garšas, pēc piedzimšanas bērniņš, ēdot mammas pienu, spēs viņu atpazīt. Ārējie dzimumorgāni ir jau pamanāmi.
Šis ir laiks, kad tiek veikts pirmais ģenētiskais skrīnings. Pārliecinies, vai tev ir veiktas arī citas valsts noteiktās analīzes līdz 12. grūtniecības nedēļai.
Hormonālo izmaiņu dēļ garastāvoklis aizvien var būt svārstīgs un var gadīties satraukties par visdažādākajiem sīkumiem. Piemēram, tā kā ir mazinājusies sliktā dūša, palielinās apetīte un tu šausti sev – vai es neēdu pārāk daudz? Vai pārāk maz? Tomēr kopumā emocionālā stabilitāte palielinās, jo topošā māmiņa jau pieņēmusi jaunumus, trauksme samazinājusies un fiziskie nelabumi pārgājuši.  Tev būs interesanti uzzināt, kā mammas emocijas atspoguļojas bērniņa rakstura un dzīves uztveres formēšanā vēl pirms viņa piedzimšanas.  Izlasi šo rakstu  "Bērna dzīve pirms piedzimšanas. Reāla, neizpētīta un ļoti svarīga"
Cirkulējošo asiņu daudzums tavā organismā palielinās, tāpēc plaušām, sirdij un nierēm ir jāstrādā vairāk. Tev var rasties aizcietējums, jo grūtniecības laikā zarnu darbība mēdz palēnināties, bet dzemde turpina augt. Vēl viena nepatīkama problēma ir piena sēne, kas saasinās grūtniecības otrajā trimestrī imunitātes pazemināšanās un hormonālo izmaiņu dēļ. Palīdzību prasi ārstam.
Grūtniecības laikā nav jāēd par diviem! Un nedrīkst arī badoties. Svara pieaugumam šo skaisto deviņu mēnešu laikā nevajadzētu būt lielākam par 15-18 kg. Ja tu smēķē, šis ir pēdējais laiks kaitīgo ieradumu atmest. Smēķēšanas laikā mazulis nesaņem pietiekamu daudzumu skābekli, bet vēlāk viņam ir lielāks risks nomirt no pēkšņās nāves sindroma.
„Topošajām māmiņām rekomendēju apmeklēt speciālās masāžas grūtniecēm! Tās ir rūpes par sevi un savu labsajūtu, kas ir nepieciešama grūtniecības laikā. Tās ir ļoti relaksējošas, pat iedvesmojošas un noteikti palīdzēs vēlāk izvairīties no muguras sāpēm, kas rodas no lielā pārnēsājamā svara.”
Tagad ir piemērots laiks par šo jaunumu informēt priekšnieku darbā. Ja šo skaisto ziņu tik ātri nevēlies viņam teikt, bet priekā ar draugiem grūti nedalīties, tad izvēlies šādu alternatīvu – pastāsti to tikai vistuvākajiem kolēģiem, kuriem tu tiešām vari uzticēties.
Patīkamās izmaiņas pārim ir fakts, ka būtiski var palielināties vēlme mīlēties.
Gluži kā citām gaidībās esošām sievietēm, arī tavs organisms paļaujas uz dzelzs rezervēm, kas apgādā placentu. Tā kā tev ir daudzaugļu grūtniecība, ik dienas savā ēdienkartē iekļauj ar dzelzi bagātus produktus, piemēram, zirņus, lēcas, svaigus dārzeņus zaļā krāsā. Tāpat pavaicā ārstam, vai papildus tavam uzturam nav jālieto kādi vitamīni.
Noskaties arī video, kas notiek sievietes organismā no 10. līdz 14. grūtniecības nedēļai
Autore: Inga Akmentiņa-Smildziņa, Līga Brūvere
Konsultēja: vecmāte Māra Grieze un PEP mamma Līga Zelmene-Laizāne
Izmantotā literatūra: Ilona Vereša, Antje Andersa. Grūtniecības kalendārs. Četrdesmit nedēļas kopā ar Nelliju, R.: Valters un Rapa, 2008; Māte un bērns. Enciklopēdija vecākiem, R.: Jumava, 2006.
Grūtniecība Grūtniecības kalendārs Grūtniecības otrais trimestris
Ukraina Video padomi Valsts atbalsts Zīdainis Atbild ginekologs Idejas vakariņām Iesnas Ķirbji Rudens Kur šodien atpūsties
Viss par atbalstu apkurei šajā ziemas sezonā – uz kuriem atbalsta veidiem ir jāpiesakās un kuri tiks piešķirti automātiski
Modernākais peintbols un lāzertags ar izciliem instruktoriem PB Telpa Zaķusalas atpūtas parkā (ārtelpās)!
Willa Teātrī pirmizrādi piedzīvos jaunākais iestudējums bērniem “Augusts, zupas neēdājs”
Iespēja palīdzēt sievietēm un bērniem, iegādājoties prestižu Ukrainas mākslinieku darbus
Sagatavojam auto ziemai: kādas riepas izvēlēties – vissezonas vai tomēr ziemas?
Jauni stāsti veļu laikam “Nemierīgās dvēseles”
Ikdienas rūpes posta attiecības. Vai vajag mīlēties, ja negribas?
“Ikvienam būs jāmaina savi paradumi.” Speciāliste iesaka, kā pārdzīvot šo dārgo ziemu
15 profesora Danilāna atziņas, kas mainīs jūsu dzīvi
Kā sievietēm vecumā pēc 40 nekļūt par apalītēm
Dārziņā nenodrošina bezmaksas pienu – vai vecāki paši var pieteikt programmai “Piens un augļi skolai”?
Uzmanīgi: pastaiga pa Ķengaraga promenādi var beigties ar pamatīgu savainojumu
Īpašas rūpes par mazuli!
Pazīmes, kas liecina, ka mazulim ir alerģiska reakcija uz veļas mazgāšanas līdzekli
Iemesli, kāpēc ir jāmazgā visas bēbīša drēbes, arī jaunas
Padomi alerģijas simptomu mazināšanai: pareiza mazgāšanas līdzekļu izvēle
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.